ועדת הבריאות, כנסת 25, פרוטוקול מספר 148, 2024-01-16 00:00

יונתן מישרקי: בוקר טוב לכולם

יונתן מישרקי:  אני מתכבד לפתוח את ישיבת ועדת הבריאות שתעסוק בנושא הצעת תקנות הרוקחים (תמרוקים)(תיקון), התשפ"ד–2024

יונתן מישרקי:  כנהוג פה בוועדה, גם בבוקר הזה אנחנו נאלצים בצער רב לפתוח את ישיבת הוועדה עם הידיעה הנוראה שפורסמה הבוקר על נפילתו של החייל ניצן שסלר בן 21 מחדרה, שנפל בדרום הרצועה

יונתן מישרקי:  יהי זכרו ברוך

יונתן מישרקי:  אני מבקש מכאן לשלוח תנחומים למשפחה וכמובן לאחל רפואה שלמה ומהירה לפצועים, וכמובן אנחנו כולנו תפילה להשבתם של החטופים

יונתן מישרקי:       אני רוצה במילה אחת להתייחס בהקשר של הבשורה הטובה אתמול באישור תקציב המדינה לשנת 2024

יונתן מישרקי:  אחרי מאמצים גדולים של שר הבריאות ושל מנכ"ל המשרד מול הגורמים באוצר, אתמול שמענו על בשורה טובה מאוד בהקשר של אישור תקציב המדינה

יונתן מישרקי:  למעלה מ-1

יונתן מישרקי: 4 מיליארד שקלים שנוספו לתקציב המשרד בהקשרים של בריאות הנפש, שיקום, מיגון, סייבר והמכון לרפואה משפטית, נושאים שעסקנו בהם פה בוועדה

יונתן מישרקי:  אלה נושאים באמת חשובים מאוד

יונתן מישרקי:  כמובן שמעבר לבשורה הזאת, הסכמי השכר שייחתמו בעזרת ה' עם הפסיכולוגים בזמן הקרוב, שגם בזה אנחנו עסוקים הרבה, לא נכללו בתוך התקציב הזה, זאת אומרת שיהיה כסף תוספתי לטובת העניין הזה

יונתן מישרקי:  אני רוצה מכאן למסור כמובן תודה רבה לכל הנוגעים בדבר, ליושב-ראש ש"ס הרב אריה דרעי שפעל בעניין הזה רבות מול הגורמים ומול משרד האוצר

יונתן מישרקי:       נעבור לנושא שעל סדר-היום

יונתן מישרקי:  אור, את מציגה את התקנות

יונתן מישרקי:  תני לנו בריף קצר ואז נצלול פנימה

ליאור אדרי: בוקר טוב

ליאור אדרי:  אני מהלשכה המשפטית במשרד הבריאות

ליאור אדרי:  הבאנו לכאן היום לאישור הוועדה את טיוטת תקנות הרוקחים (תמרוקים)(תיקון)

ליאור אדרי:  תקנות הרוקחים (תמרוקים) מסדירות את כל הנושא של תמרוקים, שיווק תמרוקים בישראל

ליאור אדרי:  בין היתר התקנות אוסרות על שימוש בחומרים מסוכנים בתמרוקים

ליאור אדרי:  ככלל אנחנו נוהגים לאמץ את הוראות האיחוד האירופי בכל הנוגע לחומרים בתמרוקים

ליאור אדרי:  ביולי 2023 הרגולציה האירופית השתנתה ונוספו עוד חומרים שחברתי רותי אלגוזי תוכל להציג

ליאור אדרי:  אנחנו מבקשים לאמץ את אותו עדכון ולהכניס אותו לתקנות שלנו וגם בישראל לאסור את השימוש בחומרים הללו

ליאור אדרי:        אני אציין שבאיחוד האירופי האיסור נכנס לתוקף ב-1 בדצמבר 2023, אבל אנחנו, בין היתר גם בגלל המצב בישראל, החלטנו לדחות מעט את כניסתו לתוקף של העדכון ולהתחיל את האיסור החל ביום 1 בפברואר 2024

יונתן מישרקי: למה זה לא נכנס בצורה אוטומטית? למה כל פעם אנחנו צריכים להגיע עם תקנות אם אנחנו תמיד בהשוואה אליהם?     

ליאור אדרי: נכון

ליאור אדרי:  תיקנו את פקודת הרוקחים לפני שנתיים או שלוש, וגם בעת התקנת התקנות לפני חצי שנה לא היה לנו זמן מספיק ליצור מנגנון של אימוץ אוטומטי, בדומה למה שנהוג לדוגמה במזון

ליאור אדרי:  אני כן יכולה לעדכן שאנחנו עובדים על זה ואנחנו מקווים להביא בקרוב מאוד הצעת חוק שתתקן את פקודת הרוקחים כך שלא נצטרך להגיע באופן שיטתי לוועדה

יונתן מישרקי: זו דרך המלך

יונתן מישרקי:  כך גם לא נאחר מועדים

יונתן מישרקי:  אני חושב שזה הכי נכון

ליאור אדרי: נכון

יונתן מישרקי: הרשימה הזאת שאנחנו עובדים עליה כרגע היא רשימה שהתעשיינים והיבואנים מכירים שכך באירופה? איפה הם פוגשים את זה?     

ליאור אדרי: פרסמנו את העדכון הזה פעמיים להערות הציבור ושלחנו את זה בדיוור ישיר לעוסקים בתמרוקים כדי שגם הם יכירו את הכוונה של משרד הבריאות לאמץ את העדכון הזה, גם לשמוע את ההערות שלהם וככל שיש התנגדויות

ליאור אדרי:  לא הועברו אלינו שום התנגדויות

ליאור אדרי:  אבל אנחנו כן יודעים שהם קיבלו את העדכון והם מודעים לו

יונתן מישרקי: בסדר גמור

עדה מימון: יש היום תמרוקים שמשווקים שיש בהם שימוש בחומרים האלה שאנחנו אוסרים היום?     

רותי אלגוזי: אני מנהלת היחידה לתנאי ייצור נאותים במחלקה לתמרוקים

רותי אלגוזי:  להגיד אם בפועל משווקים במדינת ישראל אני לא יכולה להגיד, כי אנחנו נותנים רישיונות ואין להם חובת עדכון אם התמרוק משווק או לא

רותי אלגוזי:  אבל לפי המידע שיש לי נכון לאתמול, מתוך 30 החומרים יש לנו סך הכול שימוש בשלושה חומרים, שזה בנזופנון, פנטסודיום, פנטט וטפילולין

רותי אלגוזי:  רישיונות מקומיים יש לנו סך הכול 20, שביחס לעדכון זה מעט מאוד

רותי אלגוזי:  מחו"ל יש לנו סך הכול כ-70 רישיונות, שזה נחשב מעט מאוד

יונתן מישרקי: ברגע שהתקנות נכנסות לתוקף ב-1 בפברואר, איך המשרד יודע לאכוף שהחומרים הללו יוצאים מהשוק?     

ליאור אדרי: ברגע שהתיקון הזה נכנס לתוקף אסור לעשות שימוש באותם תמרוקים

ליאור אדרי:  יש לנו גם בפקודת הרוקחים סעיפים שמחייבים את העוסקים בתמרוקים

ליאור אדרי:  זה לא משנה, אגב, אם זה היבואן, זה יכול להיות גם המשווק

ליאור אדרי:  אם הוא יודע שהוא שיווק מוצר שהוא מזיק, כלומר שהוא לא עומד בהוראות הפקודה, הוא מחויב לערוך ריקול, ובמידת הצורך אנחנו גם יכולים להודיע לציבור על ההימצאות של אותו תמרוק בשוק ולהזהיר את הציבור

יונתן מישרקי: אז אולי זה מה שתעשו

יונתן מישרקי:  תודיעו שזה חומר מסוכן

יונתן מישרקי:  לא כולם יודעים מה החומרים שיש בכל תמרוק

יונתן מישרקי:  תודיעו לציבור בצורה מסודרת, שגם הציבור ידע מהם התמרוקים הספציפיים

יונתן מישרקי:  לא החומר, אני לא יודע לקרוא את הרכיב הקטן בתוך תמרוק

יונתן מישרקי:  אבל כן להודיע שבתמרוק הזה והזה יש בעיה של חומר מסוכן ולכן המשרד דורש להסיר

יונתן מישרקי:  זה גם  ייתן הודעה למשווקים שלא תמיד יודעים מה שהיבואנים יודעים, וגם ייתן עזרה לציבור, שהציבור ידע במה הוא משתמש

יונתן מישרקי:  זו הבקשה שלנו

ליאור אדרי: בסדר גמור

עדה מימון: אני אקריא את הרישא

עדה מימון:  למעשה יש לנו פה רשימה מאוד ארוכה של החומרים

עדה מימון:  נציג את טיוטת תקנות הרוקחים (תמרוקים)(תיקון)

עדה מימון:       בתוקף סמכותי לפי סעיף 55ב(א)(2) ו-(ב)(2) לפקודת הרוקחים [נוסח חדש], התשמ"א-1981, ובאישור ועדת הבריאות של הכנסת, אני מתקין תקנות אלה

עדה מימון:       בעצם אנחנו מתקנים את התוספת השלישית, שבה מפורטים החומרים המסוכנים

עדה מימון:       1

עדה מימון:  בתקנות הרוקחים (תמרוקים), התשפ"ג-2023 (להלן – התקנות העיקריות), בתוספת השלישית, בחלק ב', בטבלה שבה – ואז אנחנו מתקנים את מספר סידורי (ישראל) 1002

עדה מימון:  ושם בטור ג', במקום האמור בו אנחנו מתקנים וממעטים

עדה מימון:  אני אפילו לא אנסה לקרוא את המילה שם בשורה השנייה, אני מתנצלת

עדה מימון:  (ב) בטור ד', במקום האמור בו יבוא "/149-57-5" ובטור ה', במקום האמור יבוא "/205-743-6"

עדה מימון:  בסעיף (2), בסופה יבוא, יש הרשימה של החומרים

עדה מימון:  אנחנו נצרף אותם לפרוטוקול

יונתן מישרקי: את לא רוצה להתאמץ לקרוא את זה?     

עדה מימון: אם מישהו רוצה להרים את הכפפה

עדה מימון:  אם כבר רותי יכולה לסייע

רותי אלגוזי: בפעם הקודמת צחקתם עליי

עדה מימון: אנחנו כן נצרף את הרשימה לפרוטוקול כדי שידעו מה רשימת החומרים שהייתה בפנינו

עדה מימון:  יש איזה קבוצות שאפשר להסביר, או באופן כללי לתאר לנו מה החומרים האלה?     

רותי אלגוזי: באופן כללי החומרים האלה מסווגים כ-CMR, שזה אומר שהם מסרטנים או עלולים לפגוע במערכת הרבייה שלנו או לפגוע בגנום שלנו, לגרום לאיזושהי פגיעה בגנים

רותי אלגוזי:  באיחוד האירופי באופן כללי CMR אסורים בקוסמטיקה, בתמרוקים

רותי אלגוזי:  כשיש החלטה של הרגולציה 1272-2008, שהם אלה שמסווגים את החומרים, אחר כך זה יורד לרגולציה האירופית לתמרוקים ואז מתבצע עדכון בתוספת השנייה שלהם שהיא התוספת השלישית שלנו

רותי אלגוזי:  אין פה כל כך מה לדבר עליהם חוץ מזה שהם מסוכנים והם לא אמורים להיות בתמרוקים

יונתן מישרקי: טוב

יונתן מישרקי:  משרד הכלכלה, אנואר חילף, בבקשה

אנואר חילף: אנחנו כמובן תומכים בתיקון הזה

יונתן מישרקי: זה חלק ממהלך גדול של המשרד

אנואר חילף: ברור

אנואר חילף:  גם דיברנו עם המגזר העסקי, ניסינו לאתר התנגדויות

אנואר חילף:  התיקון הזה הוא תיקון נכון

רותי אלגוזי: גם זה קורה לפעמים

עדה מימון: תחילתן של התקנות האלה ביום כ"ב בשבט התשפ"ד, 1 בפברואר 2024, ואפשר להעלות את זה להצבעה

יונתן מישרקי: בדברי ההסבר כתוב 2023

עדה מימון: זה ברגולציה באירופה, ואנחנו בכל זאת נותנים זמן היערכות

יונתן מישרקי: אם כך, נעבור להצבעה

יונתן מישרקי:  אני חושב שהנושא הזה ברור ופשוט

יונתן מישרקי:  מי בעד?      

יונתן מישרקי: בעד – 1 

יונתן מישרקי: נמנעים – אין     

יונתן מישרקי: פה אחד

יונתן מישרקי:  תודה לכולם